cyanic-selkie/wikianc huggingface dataset:
Yoga
Det moderne målet: «fysisk og mental sunnhet»
Yogaformer som de nedenfornevnte følger gjerne en eller flere av den klassiske yogaretningenes praksis.
I 1990-årene ble det noen steder populært med latteryoga.
Vitória das Missões
Vitória das Missões er en kommune i delstaten Rio Grande do Sul i sørregionen av Brasil.
Horndøgnflue
Horndøgnflue (Brachycercus harrisellus) er en døgnflue som tilhører familiegruppen skjoldgjelledøgnfluer, dvergdøgnfluer eller slamdøgnfluer. Gruppens mange norske navn har oppstått på grunn av ulike norske dialekter og fra litteraturen. De ulike navnene henviser til størrelsen som er generelt liten, at de helst foretrekker steder med mudderbunn, og at nymfene har store skjoldformede trakégjeller.
Levevis
Horndøgnflue finnes i og ved innsjøer og elver, vanligvis der det er mudderbunn. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
Horndøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Utbredelse
Horndøgnflue er i Norge påvist i nedre del av Glommavassdraget. Nymfene er i utgangspunktet tilpasset en gravende livsstil og den er ofte funnet i tilknytning til silt og mudder, men også sand, vannvegetasjon og organisk materiale.
Rødlistevurdering
Arten har et begrenset utbredelsesområde og forekomstareal kombinert med populasjoner som er fragmenterte og pågående nedgang i kvalitet på habitatet. Artens kjente forekomstareal er 12 km2, mens mulig forekomstareal antas å ligge mellom 12 km2 og 120 km 2. Kjent utbredelsesområde er 450 km2 og mulig utbredelsesområde antas å ligge mellom 450 km2 og 1350 km2. Usikkerheten i anslagene er relativt lav fordi det er gjort mange registreringer av døgnfluer i artens potensielle habitat, samt at den er lett å artsbestemme. Artens leveområde er vurdert å være kraftig fragmentert fordi over halvparten av individene antageligvis finnes i relativt små og isolerte delpopulasjoner som ligger 15–50 km fra hverandre. Artens spredningsevne er dårlig og etableringsevnen er ukjent. To av de tre kjente delpopulasjonene ligger i intensivt drevne jordbruksområder og kvaliteten på habitatene er trolig i nedgang på grunn av organisk forurensing. Et eksempel på dette er Rømua, som er klassifisert med dårlig økologisk tilstand iht. Vannforskriften, blant annet på grunnlag av bunndyr.
Sebastian Kneipp
Sebastian Anton Kneipp (født 17. mai 1821 i byen Stephansried i Ottobeuren, Bayern, død 17. juni 1897 i Wörishofen, Bayern) var en tysk prest og professor. Han oppfant kneippkuren, som var en slags kaldtvannsbehandling med bl.a. barfotturer i fuktig gress. Inspirert av hans ideer og hans anstalt Wörishofen i Bayern, ble lignende kuranstalter opprettet over hele Europa.
Sebastian Kneipp utga på slutten av 1800-tallet boka Min Vannkur. På folioarket står det : «Kuren er prøvet igiennom firti år og er skrevet til SYGDOMMES HELBREDELSE og Sundhedens vedligeholdelse. Bogen er skrevet af Mrgr Sebastian Kneipp Præst i Mørishofen i Bayern». Boka er et gedigent oppslagsverk i helbredelse. De fleste sykdommer og symptomer som var kjent på denne tida er tatt med.
Vannkuren besto av følgende hovedelementer:
Et eksempel fra boka :
KNEGYDNING:
Kreft ble helbredet med munnvask – tre ganger om dagen. Det viktige var å rense "blodet og safterne". I Norge ble boka utgitt som 7. opplag av Mittet forlag til den nette pris av kr 1,40.
I Norge er Sebastian Kneipp kjent for kneippbrødet, brødet av sammalt hvete som er oppkalt etter ham.
I Sverige ligger distriktet Kneippen, tidligere kalt Kneippbaden, i Norrköping. Området ble oppkalt etter et spa-anlegg i 1898–1918 som brukte Kneipp-metoden.
Max Klinger
Max Klinger (født 18. februar 1857 i Leipzig i Sachsen i Tyskland, død 5. juli 1920 i Großjena) var en tysk symbolistmaler, -skulptør og -grafiker.
Bakgrunn
Max Klinger var annen sønn av såpekokeren Heinrich Louis Klinger og hans hustru Auguste Friederike Eleonore Klinger født Richter. Han gikk årene 1863–1867 på borgerskolen i Leipzig og på søndagene på tegneskolen Brauer. Deretter var han på realskolen Petrischule årene (1867 til 1873.
Karl Ludvig Reichelt (1877–1952)
Liv og virke
Hans far var en sjøkaptein som døde da Karl Ludvig ennå var et barn. Moren, som var matrone på et barnehjem, sørget for at gutten fikk lærerutdannelse på Notodden lærerskole. Deretter var han i noen år lærer i Telemark, og lekpredikant på fritiden.
Max Klinger
Bakgrunn
Han fikk sin kunstneriske utdannelse i Karlsruhe.
Karriere
Som beundrer av de grafiske arbeidene til Adolph von Menzel og Francisco Goya, ble han snart en dyktig grafiker med sin egen stil.
Karl Ludvig Reichelt (1877–1952)
Liv og virke
Karl Ludvig Reichelt begynte på Misjonsskolen i Stavanger i en alder av 20 år i 1897. Han ble ordinert i Vår Frelsers kirke i Oslo 20. mars 1903 av biskop A. Chr. Bang, og ble så sendt av Det norske Misjonsselskap (NMS) til Kina.
Max Klinger
Karriere
Hans mest kjente arbeider er en serie på ti Parafraser over funnet av en hanske fra 1881. Bildene bygger på de forestillinger han gjorde seg ved å finne en damehanske ved en skøytebane. Ledemotivet gir hint om en kvinne vi aldri får se, noe som sies å foregripe både Sigmund Freuds og Kraft-Ebbings forskning om temaet seksuell fetisjisme og fetisj- objekter.
I dette tilfellet blir hansken et symbol for kunstnerens romantiske lengsler, med hansken i forskjellige tildels dramatiske situasjoner som substitutt for eieren. Semiotikere har også sett hansken som et illustrerende eksempel på en glidende signifikator hvor den signifiserte (kvinnen) ikke er tilstede eller holdes skjult. Kunstneren har også lagt inn en mannsperson som uttrykker forskjellige psykiske tilstander eller eksistensielle kriser (- og har en betydelig likhet med den unge herrn Klinger).
Karl Ludvig Reichelt (1877–1952)
Liv og virke
I oktober 1903 kom han sammen med sin forlovede og senere ('05) hustru, Anna Dorthea Gerhardsen, til Shanghai, men dro snart etter alene innover i landet til Hunanprovinsen. Anna Dorothea kom etter senere. Her i provinshovedstaden Changsha slo de seg ned for å begynne sine språkstudier. Karl Ludvig Reichelt hadde den første del av sitt virke i Hunan. Etter det ettårige språkstudiet ble han sendt til byen Ningxiang, som var på Misjonsselskapets misjonsfelt. I 1906 hadde han der en opplevelse som skulle få avgjørende betydning for hans senere virke. Da foretok han sitt første besøk til det berømte buddhistiske Weishanklosteret nær byen. Han skrev senere at han der fikk et glimt av en særegen og eksklusiv verden preget av dyp religiøs mystisisme, av hjerteskjærende tragedie, men også umåtelig rik. Han følte at Gud kalte ham til en særlig måte til å arbeide blant buddhistenre, og dyrke en vennskapelig dialog med munkene og med det opplyste buddhistiske lekfolk. Dette brukte han en del krefter til i sine år i Hunan og Hubei, først som pionérmisjonær (til 1911, da han returnerte til Norge for en tid), dernest som lærer i NT ved presteskolen i Shekou (1913–1920).
Han egnet seg særlig til studiet av buddhismen og de buddhistiske religiøse skrifter. I 1919 fikk han anledning til å være med på å døpe en buddhistmunk.
Max Klinger
Karriere
Det var flere enn Giorgio de Chirico som hevdet at Klinger var bindeleddet fra symbolismen fra 1800-tallet og metafysisk kunst og surrealisme i det tyvende århundre.
Karl Ludvig Reichelt (1877–1952)
Liv og virke
Under et Norgesopphold 1920–1922 fikk han grønt lys fra NMS til å bygge et kristent senter de buddhistmunker kunne komme og oppholde seg i kortere eller lengre tid, og der få personlig kontakt med kristendommen. Han reiste i disse årene rundt i Sverige, Danmark, Finland, Tyskland og USA for å vekke interesse for sitt prosjekt, og fikk også en del løfter om støtte, blant annet fra den svenske lutherske kirke og Det danske missionsforbund. En koordineringskomite for misjonsselskaper i de tre skandinaviske land ble etablert for å garantere et minstebeløp av støtte i tilfelle gavetilgangen ikke ville nå opp i den forventede størrelse. NMS lovet også å betale ham lønn, selv om han i det øvrige var på egen hånd.
Reichelt og misjonæren Notto Normann Thelle reiste så tilbake og reiste sitt planlagte senter, kalt Ching Fong Shan («Den lysende vinds berg»), like utenfor Nanjing. Det tok ikke lang tid før den første omvandrende buddhistmunk fant veien til dette kristne «klosteret», og etter hvert kom antallet slike besøkende opp i ca. 1 000 i året, og de fleste ble der i en lengre eller kortere periode. Enkelte ble kristne og lot seg døpe.
I 1926 stiftet da Reichelt Den Nordiske Kristne Buddhistmisjon (eller  Den nordiske Østasia-misjon, senere Areopagos). Arbeidet i Nanjing fortsatte, og i 1927 ble 22 kinesere døpt. Men samme år ble misjonsstasjonen rasert under et opprør, og Reichelt og Thelle måtte rømme byen.
I to år arbeidet de så i Shanghai. I 1929 kom Reichelt til Hongkong, og fikk bygd institusjonen Tao Fong Shan («Fjellet der Logosvinden blåser») i Shatin i Sha Tin-distriktet i New Territories. Dette instituttet er senere blitt hovedsetet for Buddhistmisjonens virke i Kina.
Reichelt skrev flere lærebøker på kinesisk og flere verker om Øst-Asias religioner, bl.a. Kinas religioner (1. utg. 1913) og Fromhetstyper og helligdommer i Østasia (Tre bind, 1947-49). Han fikk i 1939 St. Olavsmedaljen for fortjenstfull virksomhet. I 1941 ble han utnevnt til æresdoktor ved Uppsala universitet for sin omfattende forskning på Østens religiøse liv. For ettertidens misjonsteologer, religionsforskere og sinologer har Karl Ludvig Reichelts omfattende og dokumenterte kjennskap til kinesisk kultur og religion samt hans bidrag til spørsmålet om kontekstualisering av kristen tro i Kina blitt en litterær skattkiste.
Han forlot Republikken Kina i 1947, og slo seg i 1951 ned i Hongkong. Han døde på Tao Fong Shan i Hongkong den 13. mars 1952.
Salmedikter
Reichelt var en habil poet og skrev både salmetekster og sangtekster. Hans viktigste innsats på dette feltet var å finne fram til gamle kinesiske tekster som kunne bearbeides, nytolkes og integreres i en kristen liturgi og gudstjenesteform. Hans mest kjente - trolig også eneste kjente - tekst på norsk, er misjonssalmen Din rikssak, Jesus, være skal, som står i en lang rekke kristne sang- og salmebøker. I Norsk Salmebok står den som nummer 691.
Elverumsturneringen
Turneringen samler mellom 250 og 300 deltakende lag. For klassene opp til 12 år spilles puljespill, mens fra 13 – 16 år er det først puljespill og deretter A- og B-sluttspill – der alle lag deltar.
I tillegg til lokale lag fra Innlandet, deltar lag fra Viken og Oslo.
Westfália
Westfália er en kommune i delstaten Rio Grande do Sul i sørregionen av Brasil.
Hybo
Hybo er et tettsted i Ljusdal kommune i Gävleborgs län i landskapet Hälsingland i Sverige. I 2010 hadde tettstedet 241 innbyggere.
Övralidspriset
Övralidspriset har blitt delt hvert år siden 1945. Prisen ble opprettet etter et ønske gitt i Verner von Heidenstams testamente og gis til forfattere, essayister og forskere med humanistisk retning i sitt arbeid. Prisen er på 250 000 SEK, og overrekkes på von Heidenstams fødselsdag den 6. juli. Den er oppkalt etter hans hjem Övralid og deles ut av Övralidsstiftelsen i samarbeide med Heidenstamsällskapet.
I 2009 er det 150 år siden forfatteren ble født.
Lillhaga
Lillhaga er et tettsted i Ljusdal kommune i Gävleborgs län i landskapet Hälsingland i Sverige. I 2010 hadde tettstedet 379 innbyggere.
Bhutia
Bhutia er en folkegruppe i Nepal og i Sikkim i India.
Bhutia-er blir også kalt denzongpa, d.v.s. innbygger i Denzong, som er det tibetanske navnet på Sikkim. I Nord-Sikkim, hvor Bhotia-folket er i majoritet, kan en bhotia kalles lachenpa eller lachungpa, altså innbygger i Lachen eller Lachung.
Bhutia-folket vandra inn fra Tibet etter 1500-tallet. De snakker et sinotibetansk språk som skal være relativt likt tibetansk og nasjonalspråket i Bhutan, dzongkha, og er buddhister. Chogyal-monarkiet, som styrte Sikkim fram til innlemmelsen i India, støttet seg på Bhutia-aristokratiet. Bhutia-nasjonaliteten og andre tradisjonelle folk i Sikkim er nå blitt minoriteter i delstaten, der flertallet snakker nepali.
Folkegruppen skal også finnes i Bhutan og i den nordlige delen av delstaten Vest-Bengal.
Institutt for pedagogikk (UiO)
Institutt for pedagogikk (IPED) (tidligere Pedagogisk forskningsinstitutt (Pfi)) er et institutt for pedagogisk forskning og utdanning ved Universitetet i Oslo. Instituttet er det største fagmiljøet for pedagogisk forskning i Norge. Den faglige orienteringen er både allmennpedagogisk og profesjonsrettet. Samtidig rommer instituttet en rekke spesialiseringer innen faget, samt internasjonale og engelskspråklige mastergrader. Virksomheten bygger på tradisjoner fra både samfunnsvitenskap og humaniora.
Historie
Instituttet ble vedtatt opprettet av Stortinget i 1936 etter initiativ fra norske lærerorganisasjoner. Stortinget vedtok samtidig opprettelsen av et professorat i pedagogikk. Dr. philos Helga Eng ble i 1937 utnevnt til professor. Hun tiltrådte 1. januar 1938 og tok straks til med sine forelesninger. Året etter ble pedagogikk innført som bifag, hovedfag og magistergrad ved Det historisk-filosofiske fakultet, og den første magister i pedagogikk ble uteksaminert høsten 1939. Da Helga Eng i 1948 fratrådte professoratet etter nådd aldersgrense, overtok Johs. Sandven instituttledelsen. Han ble utnevnt til professor i 1950 og satt som instituttbestyrer fram til 1972.
Ansatte og studenter
Helt fram til annen halvdel av 1950-tallet var professoratet den eneste faste stilling ved instituttet. Da fikk instituttet et dosentur, en stipendiatstilling og et par stillinger som universitetslektor. Siste halvdel av 1960-årene og begynnelsen av 1970-årene var en stor ekspansjonsperiode både med hensyn til stillinger og studenttilstrømming. I 1973 var antall stillinger ved instituttet nådd opp i 44 og studenttallet var kommet opp i nærmere 1200. Instituttet har i dag 79 ansatte, hvorav 36 i faste vitenskapelige stillinger, 31 i stipendiat- og rekrutteringsstillinger og 12 i administrative/tekniske stillinger. Instituttet har ca. 900 studenter. Ca 550 av disse befinner seg på bachelornivå og 350 på masternivå. Instituttets PhD-utdanning omfatter ca. 40 kandidater.
Studier
Helt fram til den nye bachelor- og mastergradsordningen ble innført i 2003 tilbød instituttet studier på grunnfags-, mellomfags- og hovedfagsnivå. Det var også mulig å ta magistergrad i pedagogikk. I 1961 vedtok Stortinget å opprette Fra begynnelsen av 1960-tallet ble det også mulig å ta pedagogisk embetseksamen, etter at Stortinget i 1961 hadde vedtatt opprettet en slik eksamen som skulle gi rett til tittelen candidatus paedagogiae.
Fakultet
Da Det samfunnsvitenskapelige fakultet ble opprettet på 1960-tallet, ble Pedagogisk forskningsinstitutt overført til dette fakultetet fra Det historisk-filosofiske fakultet. I 1996 ble det ved Universitetet i Oslo opprettet et eget fakultet for pedagogisk fag, Det utdanningsvitenskapelige fakultet. Pedagogisk forskningsinstitutt ble da en del av dette fakultetet.
Institutt for pedagogikk holder til i Helga Engs Hus på Blindern. Instituttleder per 2022 er Tone Kvernbekk.
Calisota
Calisota er en fiktiv stat i USA, skapt av tegneserieskaperen Carl Barks. Den mest kjente byen er Andeby (Duckburg). Andre byer som antas å ligge i Calisota er Gåseby, Høneby, Kalkunby og Fasanby.
Det antas at Calisota ville ha ligget nord i det virkelige California. Navnet Calisota kommer fra California og Minnesota.
Duck universe Platser i Kalle Ankas universum
Anders Beggerud
Anders Beggerud (født 22. juni 1894 i Sandsvær, død 22. juni 1957) var en NS-mann og opprinnelig lærer ved Den høyere almenskole i Kongsberg, blant annet i sløyd. Beggerud var medlem av NS fra 1933. I september 1940 ble han oppnevnt som direktør i Pressedirektoratet, en stilling han hadde under hele krigen. Under landssvikoppgjøret ble han dømt til åtte års straffarbeid.
Beggerud døde av hjerneblødning dagen han fylte 63 år.
Van Zandt
van Zandt er et familienavn med utbredelse særlig i USA. Navnet er av nederlandsk opprinnelse som Van de Sandt eller Van de Zandt. Nettsiden til The Van Zandt Society gjengir et større antall av navnevariasjonene i USA :
Xangri-lá
Xangri-lá er en kommune i delstaten Rio Grande do Sul i sørregionen av Brasil.
Konvensjonelle våpen
Konvensjonelle våpen er en betegnelse på alle våpen som faller utenfor kategoriene kjernefysiske, biologiske og kjemiske (såkalte ABC-våpen).
Andeby
Andeby (på engelsk Duckburg) er en by i den fiktive staten Calisota i USA, begge skapt av tegneserieskaperen Carl Barks. Det antas at Andeby og Calisota ville ha ligget i California, nord for Los Angeles og San Francisco dersom de skulle plasseres i den virkelige verden. Keno Don Rosa la i en av sine historier inn et kart der Andeby er inntegnet like sør for Humboldt-bukten langt nord i California. Andre har plassert Andeby i nærheten av Disney-studioene i Burbank, California.
Andeby er blant annet hjemmet til Disney-figurene Skrue McDuck og Donald Duck, kjent i Norge fra tegneseriebladet Donald Duck & Co.
Historie og geografi
Francis Drake gikk i land på Amerikas vestkyst den 17. juni 1579. Drake og hans menn kalte området Nova Albion og gjorde krav på det i Elisabeth Is navn. Her bygde Drake et fort, kalt «Drakestaden», på toppen av «Daudhestbakken» senere forandret til «Daudbilbakken» (navnet er av nyere tid). Nova Albion forble mer eller mindre ukjent inntil Kornelius Kvakk i 1818 kom til Drakestaden for å handle med de engelske soldatene som da holdt til der. Mens Kornelius var der, ble fortet angrepet av spanske soldater som var sendt ut av kong Ferdinand for å erobre land i «den nye verden». De spanske soldatene drev engelskmennene på flukt, men Kornelius ble igjen i fortet og klarte å skremme spanjolene fra stedet kun få timer etter erobringen. Rett før britene flyktet hadde imidlertid den britiske kommandanten overdratt Drakestaden til Kornelius, som nå eide stedet og kalte det «Andebyfortet». I engelsk original het Andeby opprinnelig Drakeburrow etter Francis Drake, men siden ordet drake på engelsk også kan vise til en hann-and, moderniserte Kornelius navnet som Duckburg.
Kornelius Kvakk regnes som grunnleggeren av byen som så vokste opp rundt bakketoppen og Andebyfortet, men det var likevel ikke før Skrue McDuck kom til Andeby i 1902 at stedet ble til det moderne Andeby.
Skrue McDuck bygde sitt kjente kontorbygg, Pengebingen, over det stedet hvor Andebyfortet hadde stått, og dette er fremdeles det mest kjente byggverket i byen. En annen kjent severdighet er den enorme statuen over byens grunnlegger, Kornelius Kvakk, også oppført av Skrue McDuck. (Ifølge Carl Barks var det opprinnelig en rekke statuer, som Skrue satte opp i konkurranse med maharajaen av Pengostan om hvem som var verdens rikeste. Keno Don Rosa har antydet at bare den aller største, skyskraper-store statuen fikk stå; de andre ble revet igjen da de stod i veien for flytrafikken.)
Andeby er vanligvis skildret som en havneby, tydeligvis med havet i vest. Det finnes en byelv som på engelsk heter Tulebug River, noen ganger kalt Kvakkerselven på norsk, som henvisning til Oslos «Akerselv». Det er i de norske bladene en tradisjon for å legge inn parodier på navn med tilknytning til Oslo, som når Andebys søppelfylling ofte kalles Gråmo som parodi på Grønnmo. Tydeligvis nær bygrensen i øst ligger det høye, spisse fjellet «Djevelens tann» (engelsk Old Mount Demontooth). Utenfor Andeby er det en stor skog som med en viss konsekvens kalles Svartskogen (Black Forest).
Andebys ordfører (noen ganger kalt «Andengen») er i mange historier en antropomorf gris.
Kjente beboere i Andeby og omegn
Innbyggere i Andeby sorteres noen ganger i Museuniverset og Andeuniverset. Merk at oversettertradisjonene varierer: Skandinavisk tradisjon lar Andeby være hjembyen til Mikke Mus like så vel som Donald Duck, men i engelsk versjon bor gjerne Mikke og karakterene i museuniverset i «Mouseton» heller enn «Duckburg». Det er da snakk om to forskjellige byer, selv om de kan være tenkt som nabobyer.
Eksterne lenker
Duck universe
Templet korps
Templet korps er Frelsesarmeens første menighet i Norge. Historien går tilbake til organisasjonens offisielle åpning med friluftsmøte på Grønland torg den 22. januar 1888. Korpset ble fra starten av kalt Oslo 1. korps og holdt sine møter i lokaliteter på Grønland. Da Frelsesarmeens nye bygg i Pilestredet 22 stod ferdig i desember 1888, flyttet Oslo 1. korps dit og et korps nummer to fortsatte på Grønland.
Templet holdt til i Pilestredet 22 fram til 1978 da det på grunn av reguleringsplaner ble nødvendig for korpset og Frelsesarmeens hovedkvarter å bygge nye lokaliteter. I dag befinner korpset seg på Kommandør T.I. Øgrims plass 4.
Templet er Frelsesarmeen største menighet i Norge, er kjent for sine gode musikkgrupper og har i dag også et bredt idrettstilbud. Leder for menigheten er major Anders Skoland
Lacuna Coil
Lacuna Coil (tom spiral) er et heavy metal-band fra Milano i Italia, etablert i 1996. Musikken er inspirert av gotiske og romantiske trekk, og ligger sjangermessig mellom doom- og progressiv metal. Bandet har som særegenhet at de har både kvinnelig og mannlig vokal.
Tangent (matematikk)
Tangent (latin tangere: berøre) er innen geometri betegnelsen på en rett linje som berører en sirkel eller en  annen kurve i et punkt. Retningen til denne linjen er gitt ved en tangentvektor. Den samme linjen kan godt skjære kurven i andre punkt og vil der være en sekant.
Leibniz definerte tangenten som linjen som går gjennom to punkt på kurven i grensen der deres separasjon går mot null. Denne definisjonen er fortsatt gyldig.
For flater kan man på tilsvarende måte definere tangentplan i hvert punkt på flaten. Det vil inneholde to uavhengige tangentvektorer som tilsvarer derivasjon i forskjellige retninger. På samme måte kan man betrakte tangentrom for mangfoldigheter i høyere dimensjoner.
Definisjon
Så lenge h er liten, men endelig, vil denne rette linjen være en sekant. Den er beskrevet ved ligningen
Selve tangenten kommer frem i grensen der h → 0. Der tar stigningstallet grenseverdien
som er den deriverte av funksjonen f(x) i punktet P. Dermed er også ligningen for tangentlinjen etablert i denne grensen. Når funksjonen har en ekstremalverdi, er stigningstallet null og tangentlinjen er horisontal i en grafisk fremstilling. Om dette er et maksimum eller minimum, bestemmes ut fra kurvens krumning som er gitt ved den andrederiverte av funksjonen.
Denne definisjonen viser tydelig den tette sammenhengen som eksisterer mellom de matematiske begrepene tangent og derivasjon som ble tydelig gjennom etableringen av matematisk analyse.
Implisitt fremstilling
En kurve ofte på mer generelle måter enn ved en eksplisitt funksjon y = f(x) i planet. Den kan for eksempel beskrives ved en implitt ligning F(x,y) = 0 eller som skjæringspunktene mellom to flater i rommet.
I det første tilfellet kan tangenten bestemmes fra differensialet til funksjonen F(x,y). Det fører til at kurven må oppfylle ligningen
hvor de to partialderiverte er Fx = ∂F/∂x og. Stigningstallet til tangenten i et vilkårlig punkt på kurven er da gitt som
Ligningen for tangentlinjen i et bestemt punkt med koordinater (x0, y0) blir dermed
I det spesielle tilfelle at  gjenfinner man det tidligere resultatet for denne linjen.
Som et eksempel kan man betrakte en ellipse med hovedakser a og b som kan beskrives ved den implisitte ligningen
Den gir Fx = 2x/a 2 og Fy = 2y/b 2. Da punktet (x0, y0)  ligger på ellipsen, blir derfor tangenten i dette punktet
I kvadranten der begge koordinatene er (x0, y0) er positive, har denne tangentlinjen negativt stigningstall.
Kurver i rommet
Hvert punkt på en kurve i det tredimensjonale, euklidske rommet E3 kan beskrives ved posisjonsvektoren
når den er parametrisert ved den kontinuerlige variable t. Tangenten i et vilkårlig punkt kan igjen defineres ved linjen mellom to nærliggende punkt på kurven i grensen der separasjonen mellom punktene går mot null. Det gir tangentvektoren
En plan kurve har z = 0 slik at tangentvektoren er  når derivasjon med hensyn på parameteren vises med et merke. Dens retning tilsvarer et stigningstall.
For en eksplisitt fremstilling av kurven i planet med funksjonen y = f(x) kan man velge koordinaten x som parameter. Da blir x'  = 1 og y'  = f' . Tangentvektoren forenkles i dette tilfellet til som igjen viser at den deriverte f'  gir stigningstallet til tangenten.
Tangentplan
For en flate i rommet kan man definere et tangentplan i et punkt P på lignende måte som en tangentlinje er definert for en kurve. Man kan tenke seg et plan gjennom P og to andre, nærliggende punkter. I grensen der disse punktene nærmer seg P, vil planet gå over til å bli et tangentplan. På den måten gir det den beste approksimasjon av å beskrive flaten som plan i et lite område rundt punktet P der det er definert.
Når den todimensjonale flaten ligger i et ytre, tredimensjonalt rom E3, kan hvert punkt på den angis ved vektoren
der u og v er kontinerlige parametre. De kan betraktes som krumlinjete koordinater på flaten. Når den ene holdes konstant, vil variasjon av den andre parameteren beskrive en kurve på flaten. I hvert punkt vil den derfor ha de to tangentvektorene
som definerer et plan i dette punktet som er tangentplanet. Normalen til flaten i dette punktet er gitt ved vektorproduktet av tangentvektorene som som står vinkelrett på begge tangentvektoren. Dermed er ligningen for tangentplanet i punktet r0 = (x0, y0, z0) gitt ved ligningen
Normalvektoren kan beregnes på flere måter. Er den implisitt gitt som løsningen av en ligning F(x,y,z) = 0, kan den finnes direkte fra gradienten som. Da vil dens komponenter være gitt ved de partiellderiverte hvor  og så videre som for normalen til en kurve gitt på implitt vis.
For eksempel, overflaten til en kule med radius a er gitt ved funksjonen F = x 2 + y 2 + z 2 - a 2. Det betyr at komponentene til normalen i et vilkår punkt på flaten er, og. Tangentplanet i punktet (x0, y0, z0) er dermed
I mange tilfeller er flaten gitt eksplisitt ved en funksjon som z = f(x,y). Det tilsvarer en implisitt fremstilling med F(x,y,z) = z - f(x,y). Normalvektoren som følger fra gradienten, er N = - fx i - fy j + k slik at ligningen for tangentplanet blir
Dette er en direkte generalisering av ligningen for tangentlinjen til en kurve i planet.
De to tangentvektorene til flaten blir nå og. Dermed følger normalen fra kryssproduktet  som gir samme resultatet som gradienten.
Tangentvektorer på mangfoldigheter
En flate er et eksempel på en todimensjonal mangfoldighet. Dens geometriske egenskaper kan beskrives ved å legge den inn i et tredimensjonalt, euklidsk rom hvis geometri er kjent. På lignende måte kan en mangfoldighet med høyere dimensjon n beskrives som en del av et euklidsk rom med dimensjon m ≥ n + 1. Men ved en intrinsikk beskrivelse av mangfoldigheten som er uavhengig av eksistensen av et omsluttende rom, vil man unngå en slik antagelse. Det er denne situasjonen som ligger til grunn for differensialgeometrien som benyttes for tidrommet i generell relativitetsteori.
Når mangfoldigheten er utstyrt med n intrinsikke koordinater xμ, vil en skalar funksjon F  ta en bestemt verdi i hvert punkt x. For å undersøke hvordan denne varierer i forskjellige retninger, tenker man seg en kurve på mangfoldigheten. Er den beskrevet ved en parameter t, vil den gå gjennom punkter x(t ) med koordinater (x1(t ), x2(t ), .., xn(t )). Variasjonen av funksjonen langs denne kurven følger dermed fra kjerneregelen for derivasjon som
når man benytter Einsteins summekonvensjon og summerer over de to indeksene fra 1 til n. Denne deriverte er ikke noe annet enn den retningsderiverte av funksjonen F i punktet x og i en retning gitt ved vektoren v med komponenter vμ = dxμ/dt og som er tangentvektor til kurven.
Ved å betrakte flere slike kurver på mangfoldigheten, kan funksjonens oppførsel undersøkes i forskjellige retninger gitt ved tilsvarende tangenter til kurvene. I et vilkårlig punkt kan man derfor skrive en slik retningsderivert langs v som
Hvis man skriver dette som, kan man identifisere tangentvektoren med operatoren
Det betyr at de partiellderiverte eμ = ∂/∂xμ har overtatt rollen som basisvektorer på mangfoldigheten. Hvis den istedet hadde blitt beskrevet som en del av et omsluttende rom, ville disse basisvektorene tilsvart tangentene til mangfoldighetens koordinatlinjer.
Tangentrom
I hvert punkt x på mangfoldigheten finnes n basisvektorer eμ = ∂μ som tangerer de forskjellige koordinatlinjene i dette punktet. En generell vektor på samme sted kan skrives som
hvor komponentene vμ er skalare funksjoner av koordinatene til punktet. Den kan adderes til en annen vektor i samme punkt slik at
der a og b er konstanter. Tilsammen utgjør disse vektorene et lineært vektorrom i hvert punkt og kalles for mangfoldighetens tangentrom. Det kan identifiseres med Rn   slik at basisvektoren e1 har komponentene (1,0,0,...,0),  e2 = (0,1,0,...,0) og så videre.
Brevpresse
Brevpresse er et lite og tungt objekt som blir plassert på løse papirer eller brev for å hindre dem i å spre seg. I prinsippet kan en enkel stein eller en liten trebit gjøre nytten, men ofte blir mer dekorative gjenstander benyttet. Dette kan for eksempel være miniatyrer av kjente bygninger lagd av stål eller glass. Spesielt brevvekter av glass er samlerobjekter som ofte kan ha en høy prisverdi.
Rock ’n’ Sock Connection
Rock 'N' Sock Connection er et tidligere tag team i WWF og senere WWE. Medlemmene var The Rock og Mankind. De wrestlet i tidsperioden: 1999-2000 og 2004. Som Tag team har de hatt WWF Tag Team Championship tre ganger.
VM i curling for menn 1988
Curling-VM for herrer 1988 ble arrangert 11. april – 17. april 1988 i Icehalle i Lausanne i Sveits.
Fylkesvei 152
Fylkesvei 152 (Fv152) går mellom Mastemyr i Nordre Follo og Drøbak i Frogn.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Felix Ademola
Felix Ademola Aladesanmi (født 9. september 1974) er en nigeriansk fotballspiller på Manglerud Star Toppfotball.
Ademola har tidligere spilt for nigerianske Stationary Stores Lagos, franske R.C. Lens, belgiske R.F.C. Liége, colombianske Deportes de Tolima, Haugesund FK, Skeid, Hamarkameratene, Hønefoss, SK Vard Haugesund og svenske Husqvarna FF.
Han kom til Ham-Kam fra Husqvarna foran 2000-sesongen. Lagets svenske trener, Conny Karlsson, hadde trent ham da han var i Haugesund. Han debuterte mot Raufoss 12. april 2000, og har siden spilt godt over 100 kamper for Hamar-klubben, hvor han også ble kåret til årets spiller av fansen under debutsesongen.
Han har spilt én landskamp for, og var nære på å bli tatt med i troppen til VM i fotball 2002. Ademola går for øvrig under kallenavnet «the black cat» og «Felix Allemåla».
Aladesanmi spiller nå i 3. divisjon for førstelaget til Manglerud Star.
Chicoloapan
Chicoloapan er en kommune i sone III av delstaten México i Mexico. Den har et totalt areal på 60,898 km². Administrativt senter for kommunen er Chicoloapan de Juárez. Kommunen er med i storbyområdet ZMCM
Peter Baumgart
Peter Baumgart (født 7. september 1931 i Berlin) er en tysk historiker. I den senere tid har Baumgarts hovedfokus vært på universitetshistorie i tidlig moderne tid.
Água Santa
Água Santa er en kommune i delstaten Rio Grande do Sul i sørregionen av Brasil.
Tommy Kenter
Tommy Kenter (født 15. april 1950 i København) er en dansk skuespiller med flere film- og tv-roller bak seg.
Biografi
Tommy Kenter er utdannet på Statens Teaterskole i Danmark 1970-1973. Tommy Kenter kom allerede som 11-åring til filmen, da han medvirket i en barnerolle i filmen "Cirkus Buster". På filmens fortekster står han benevnt som Tommy Kanter. Buster Larsen har uttalt, at det ikke er en trykkfeil. Han kalte seg for Tommy Kanter den gangen. Som 10-årig fikk han også sin scenedebut i "Den forelskede kamphane" på Det ny Teater. Han forlot gymnaset midt i 3. klasse og tok forskjellige småjobber før utdannelsen på Statens Teaterskole. Han hadde en mindre rolle i filmen "Der var engang en krig". I starten av 70-tallet spilte han med restene av piggtrådsgruppen Step By Step i sirkus hos Peter Belli. Han brøt for alvor igjennom i Cirkusrevyen i 1979 og fikk overrakt prisen årets Dirch, blant annet for sin medvirkning i Cirkus Revyen sammen med blant annet Lone Kellermann og Allan Mortensen. Tommy Kenter har siden medvirket i utallige revyer, farser, kabaretforestillinger og klassiske dramatiske forestillinger. Siden 1980 har han fremført en rekke musikalske enmannsshow – ofte i et samarbeid med Niels Jørgen Steen. Seinere ble han i 1980-tallet kjent som fru Kristoff i TV-satiren Dansk Naturgas i et herlig samspill med Per Pallesen. Dessuten har han hatt stor suksess med figuren som Rudy Kleutzner. Han har innspilt grammofonplatene "Nattens sidste cigaret" og "Tommy Kenter uden hat og briller". Tommy Kenter forsøkte seg også i Dansk Melodi Grand Prix, hvor han i 1985 sammen med Lise Dandanell og Hanne Boel, fremførte sin egen "Piano". Han har skrevet tekster og musikk til flere forestillinger, vært instruktør bl.a. for Cirkusrevyen i 1984 og lagt stemme til atskillige tegnefilmer. Han var samboer i noen år på 1970-tallet med skuespillerinnen Ann-Mari Max Hansen som han i 1975 fikk en datter sammen med.
Bisque
Bisque er en kremet suppe som er lagd på en puré av sjømat, kjøtt eller grønnsaker, som for eksempel hummerbisque eller blomkålbisque. Suppen blir deretter tilsatt fløte og tyknet med bechamelsaus.
Det er mulig at suppens opprinnelse er Biscayabukta og at navnet kommer derfra, men det er også mulig at opprinnelsen er fra fransk bis cuite (kokt to ganger).
En mer utførlig beskrivelse av retten og etymologien bak navnet finnes på engelsk Wikipedia.
Partikkelfysikk
Partikkelfysikk er den delen av fysikken som handler om materiens minste bestanddeler, og kreftene som virker mellom dem. Det som er kjent per i dag er oppsummert i standardmodellen. Selv om denne modellen gir en meget presis beskrivelse av alle eksperimenter som er gjort, er det enighet om at det må finnes fysikk utover det som er beskrevet i den, og det drives derfor aktiv forskning, både teoretisk og eksperimentelt, for å lære mer.
Eksperimentell partikkelfysikk
Den viktigste kilden til kunnskap innen partikkelfysikk er eksperimenter der subatomære partikler kollideres med hverandre, og resultatet observeres ved hjelp av store detektorer. Slike eksperimenter gjøres med partikkelakseleratorer, som ved hjelp av elektriske felt akselererer partiklene til nær lyshastigheten, før de ved hjelp av magnetiske felt styres til å kollidere. De fleste eksperimentene kolliderer elektron mot positron, proton mot proton, eller proton mot antiproton.
Teoretisk partikkelfysikk
Den teoretiske partikkelfysikken har to hovedoppgaver. Den første er å lage en matematisk modell som beskriver de resultatene partikkelfysikk-eksperimentene kommer frem til. Den andre er å lete etter utvidelser av modellen som er bygget på de eksperimentelle resultatene. Den andre oppgaven er viktig fordi den er avgjørende for å designe fremtidige eksperimenter på en best mulig måte.
Blattellidae
Blattellidae er en gruppe (familie) av insekter som tilhører ordenen kakerlakker. Denne familien er den mest artsrike av kakerlakk-familiene.
Oslo gate (Oslo)
Oslo gate (1A-47, 2-22) er en bygate i Gamlebyen i Oslo, bydel Gamle Oslo. Det nord-sørgående veiløpet starter i krysset Schweigaards gate/Grønlandsleiret, krysser østre del av Bispegata/Oslo torg, og løper over Geitabru (tidligere Oslo bru) ved Erik Schias plass, før den ender i møte med Konows gate/Mosseveien.
Blattellidae
Utseende
Små til middelsstore, flate kakerlakker. På farge er de gjerne mørke. Antennene er lange og svepeformede. Vingene er vanligvis velutviklet, de fleste av disse artene kan fly. thumb|left|300px| Loboptera decipiens er en vingeløs art
Oslo gate (Oslo)
Gateløpet nord for Oslo torg følger traséen for middelalderens Nordre strete og vises på det eldste kartet over det gamle Oslo fra første del av 1600-tallet. Oslo gate på sørsida av torget er anlagt på 1800-tallet. Dagens gatenavn har opprinnelse fra før byutvidelsen i 1859.
Blattellidae
Liv og utvikling
Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). De fleste kakerlakker er mest aktive om natten, men denne familien omfatter også mange arter som er aktive om dagen i solskinn.
Oslo gate (Oslo)
Bebyggelsen langs veiløpet er i hovedsak leiegårder fra siste halvdel av 1800-tallet. Nordvest for krysset med Bispegata ligger Oslo ladegård fra 1725. Bygget har kjellermurer som til dels stammer fra Oslo Bispeborg fra 1200-tallet. På motsatt side av veien ligger Minneparken med bl.a. ruinene av Hallvardskatedralen. Langs østsida av Oslo gate mellom Ekebergveien og Konows gate, ligger eiendommen Oslo Hospital, som innheholder to 1700-tallsbygg: Gråsteinsbygningen (1737), Norges eldste sykehusbygg, og Gamlebyen kirke (1796).
Blattellidae
Skadedyr
De aller fleste artene i denne familien lever utdendørs og har ingen direkte betydning for mennesker. Man noen få arter, særlig tysk kakerlakk (Blattella germanica) lever innendørs og kan gjøre noe skade. Disse små kakerlakkene er regnet som mindre alvorlige skadedyr enn de store artene i familien Blattidae.
Utbredelse
De fleste av de over 1700 beskrevne artene lever i tropene, men denne familien er også godt representert i tempererte og kalde områder. Markkakerlakken (Ectobius lapponicus) finnes helt nord til Finnmark i Norge, men er den eneste arten som forekommer utendørs her i landet.
EDB (andre betydninger)
Navnet eller begrepet EDB har flere betydninger:
Coop Byggmix
Coop byggmix (tidligere Bygg og bo og ByggMIX) er en norsk byggevarekjede, som eies og drives av Coop Norge. Kjeden finnes på 46 ulike steder rundt omkring i Norge. Coop Byggmix ledes av kjededisponent Josef Gimsøy.
Coop byggmix-kjeden består både av selvstendige byggevarehus, og av byggevareavdelinger i dagligvarebutikker eller kjøpesentre. Kjeden fører varer innenfor kategoriene bygg, hus, hjem og hage. Siden butikkene har ulik størrelse, varierer også sortimentet noe fra butikk til butikk.
Historikk
Coop byggmix har utgångspunkt i to tidligere byggvare-kjeder ByggMIX og Bygg og bo fra NKL (dagens Coop Norge SA). Den første ByggMIX butikken ble åpnet i 1987, og den første Bygg og bo butikken ble åpnet i 1991. Begge kjedene ble opprettet for å konkurrere mot andre lokale byggvareforhandlere rundt om i landet. ByggMIX ble i 2002 omprofilert til Coop byggmix. I 2002 ble Bygg og bo slått sammen med Coop byggmix, alle butikkene ble da omprofilert til Coop byggmix.
Butikker
Pr 2022 finnes det 46 Coop byggmix butikker i Norge:
Julenatt (Anita Skorgan-album fra 2008)
Julenatt er et musikkalbum med Anita Skorgan, utgitt i 2008.
James Shaffer
James Christian «Munky» Shaffer (født 6. juni 1970 i Bakersfield i California) er nu metalbandet Korns gitarist. Det han gjør er generelt å fylle inn rytmen og førstegitarsplikter siden hans bandkompis Brian «Head» Welch forlot bandet av religiøse grunner. Han synger også andrevokal live. Hans kallenavn, «Munky» er tydeligvis en refferasjon til det faktum at hans føtter, i sin utbredelse, ligner på apers føtter (engelsk: «monkey»). Dette ble avslørt i filmen «Who Then Now?», som har solgt til platina i flere land. Hans bandkompis, Reginald «Fieldy» Arvizu, har et lingnende kallenacn, som også er basert på utseende.
Munky har bevist for seg selv at han er «det mest motiverte medlem av Korn» (engelsk: «the most motivated member of Korn») fordi han er den eneste i bandet som ikke har sluttet, fokusert på en solokarrière, eller foreslått en solokarrière. Men han har musikalske aktiviteter utenom Korn: han er grunnleggeren av Emotional Syphon Records, som har signert kontrakt med Neurosonic og Droid. Disse to bandene vil også være med i 2007-utgaven av Korns Family Values Tour.
Liv
I sin ungdom var Shaffer ett problembarn: han stjal ofte alkohol fra foreldrene og gikk inn i andre menneskers hus. En natt, da han prøvde å snike seg ut for å gå på fest, fikk han tuppen av den ene fingeren sin ødelagt av kjettingen på motorsykkelen hans av typen med tre hjul (trike). Som en del av rehabiliteringen av fingeren, begynte han å spille gitar. På videregående skole møtte han en annen gitarist, Brian Welch, og de spilte ofte med hverandre siden. Det var faktisk Welch som fikk ham inn i hans første band, L.A.P.D. Men Shaffer påstod senere at det var hans lange hår, og ikke hans ferdigheter som gitarist, som gjor at han fikk denne rollen.
På midten av 1990-tallet fikk Shaffer hjernebetennelse, og ble akutt syk under en av turnéene til Korn som gjorde at han ble innlagt på sykehus, og Korn måtte avbryte turnéen.
15. januar 2000 giftet Shaffer seg med Stephanie Roush. Paret fikk en datter, Carmella Star, året etter. Shaffer påstår at datteren er den mest verdifulle eiendelen han har. Shaffer er nå skilt fra Stephanie Roush.
22. februar 2005 forlot Brian Welch bandet. Shaffer ble veldig trist, men han aksepterte vennens valg. I dag er han den eneste formelle gitaristen i Korn. (Clint Lowery er i back-up-bandet og Rob Patterson var bare med på turnéer).
16. mai 2006 spilte «Munky» en akustisk gitar med nylonstrenger i bandkompisen, Fieldys, bryllup.
Utsyr
Shaffer bruker primært Ibanez gitarer (De selger K7 serien 7-strengersmoddel signert av ham, den samme modellen bruker han selv) og Mesa Boogie & Diezel gitarforsterkere. Som Welch gjorde før han forlot bandet i 2005, bruker Shaffer mange pedaler og effekter for å lage Korns distinkte klang.
Effekter
Shaffer har blitt sett på konsert i Family Values Tour mens han brukte en rød prototype RG8 åtte-strengers gitar fra Ibanez.
Lyrikk
Lyriske sjangre finnes det flere av. Stev og joik er eksempler som har vært utbredt i Skandinavia.
Ordet lyrikk kommer fra det greske ordet lyra, altså musikkinstrumentet «lyre». I antikken var lyrikk sang til lyrespill. Også i ikke-vestlige kulturer har betegnelser for lyrikk etymologisk tilknytning til sang, for eksempel det kinesiske shi, som betyr «ordsang».
Kjennetegn
Kjennetegn ved lyriske tekster:
Ifølge Platon skjelner Sokrates mellom tre slags fortelling, nemlig eposet, dramaet og dityramben, dvs. korlyrikk til ære for Dionysos. I dramaet taler poeten gjennom andre. I eposet taler han dels sjøl, dels gjennom andre. I dityramben taler imidlertid poeten sjøl helt og holdent. Denne typen fortelling kan da sies å være utgangspunktet for den lyriske diktninga. Kravet om nærhet mellom den talende og det uttalte må ikke forstås slik at det er forfatteren som taler i teksten. Et lyrisk jeg kan være synlig til stede i teksten eller det kan underforstås (implisitt jeg), og jeg-et kan ha egenskaper og erfaringer som minner om forfatterens, men behøver ikke å ha det.
I en lyrisk tekst vil klangvirkninger, rytme og typografi trekke oppmerksomheten mot ordenes stofflige kvaliteter, og ikke bare mot ordenes betydning. Disse sidene ved lyrikken behandles i metrikken.
Lyriske tekster kan variere mye i lengde, fra japanske haiku-dikt til tekster som går over flere titalls sider. Edgar Allan Poe stilte som krav til en lyrisk tekst at den ikke skulle være lengre enn at den skulle kunne leses «at one sitting». Hvis teksten måtte deles på flere opplesninger, ville «effekten som følger av inntrykkets enhet» gå tapt.
Litterære priser
Årlig deles ut Den norske lyrikkprisen, tidligere Hartvig Kirans minnepris.
Alois II av Liechtenstein
Alois II av Liechtenstein (født 26. mai 1796, død 12. november 1858) var fyrste av Liechtenstein mellom 1836 og 1858. Han var sønn av Johann I og Josepha Sophie von Furstenberg-Weitra. Alois bidrog aktivt i Liechtensteins økonomiske og politiske utvikling.
Han giftet seg med Franziska Kinsky i Wien, og fikk ni døtre og to sønner med henne.
Savalen kunstisbane
Savalen kunstisbane er en kunstisbane for hurtigløp på skøyter ved innsjøen Savalen i Tynset kommune i Innlandet. Med sin beliggenhet 724 moh, var dette landets høyest beliggende kunstisbane for skøyter.
Den første skøytebanen på Savalen ble anlagt i 1971 på sjøisen ved høyfjellshotellet i nordenden av sjøen. I 1973 ble det opparbeidet en bane på fast grunn, som på grunn av den relativt høye beliggenheten viste seg å være en rask bane. Første sesongen ble det arrangert EM for proffligaen her. Gjennom 1970- og 1980-tallet ble det arrangert flere løp på denne banen, og Eric Heiden satte i 1978 verdensrekord på 1 000 meter med tiden 1.14,99 og på 3000 meter i 1980 med tiden 4.06,91. Det ble også satt verdensbestenoteringer på 5 000 meter og 10 000 meter for kvinner, men disse ble ikke ratifisert som verdensrekorder av det internasjonale skøyteforbundet ISU, fordi hverken 5 000 meter eller 10 000 meter var offisielle distanser i kvinneklassen på dette tidspunktet.
I 1989 ble banen oppgradert med et kunstisanlegg, med muligheter for stabile forhold allerede fra september. Frem til Vikingskipet ble ferdig i 1992 var dette landets raskeste skøytebane, og i første halvdel av 1990-tallet var banen mye brukt både til treningssamlinger og løp. Med stadig flere innendørsbaner rundt omkring i Europa, avtok imidlertid tilstrømningen til banen, og driften av anlegget ble for kostbart. Sesongen 2006/07 var den siste sesongen med normal drift på banen, og i 2009 ble det avgjort å avvikle skøytebanen på stedet.
Foruten EM i proffligaen i 1974, ble VM allround for kvinner i 1995 holdt her, i tillegg til verdenscupløp i sesongene 1987/88 og 1991/92.